Gulhettebladbille

en rekke underarter

Gulhettebladbille (Cryptocephalus fulvus) er en bille som tilhører familiegruppen bladbiller (Chrysomelidae). Den er utbredt i det sentrale og nordlige Europa.

Gulhettebladbille er mellom 2-3 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Halskjoldet er glatt, uten fin punktur. Dekkvingene har regelmessig punktur, ordnet i langsgående rekker. Dekkvingene og halskjoldet er lyst rødgult. Antennene er trådformet og lange i forhold til hva som er vanlig for andre bladbiller. Beina er lyse, gulbrune.

Den lever vanligvis på bjørk. Både larvene og de voksne (imago) billene lever av å spise blad på næringsplanten.

Gulhettebladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

 Referanser 

 Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

 Eksterne lenker 

 Gulhettebladbille Cryptocephalus fulvus –  www.biol.uni.wroc.pl
 Gulhettebladbille Cryptocephalus fulvus - Fauna Europaea
 Norsk entomologisk forening

Kategori:Bladbiller
Kategori:Biller formelt beskrevet i 1777
Kategori:Dyr formelt beskrevet av Johann August Ephraim Goeze